
Skoro godinu dana u vezi sam sa djevojkom koja je inače završila medresu i koja je pokrivena, a sada studira i prva je godina fakulteta. Istina je da se volimo i ona želi da se uda za mene, ali problem je u tome što nije sigurna u to da li prvo da završi barem jednu, dvije ili da do kraja završi fakultet pa da se onda uda. Ja joj obećavam da će i dalje studirati ako se uda, ali ona se boji, i kaže da ***[brak](https://pitajucene.com/search/Brak/questions/ "Pretraži pitanja o braku")*** može da čeka. Dakle,mene zanima da li je po Šerijatu prioritetnija ***[škola](https://pitajucene.com/search/%C5%A1kol/questions/ "Pretraži pitanja o školovanju")*** ili brak, tj. kojim redoslijedom da to učinimo kako bi Allah, s.v.t., bio sa nama zadovoljan?


* 
* 
* 
* 
* 
* 
* 

 
Šta je važnije brak ili školovanje?

Ono što ću kazati je moj savjet vama, a savjet se može prihvatiti, a i ne mora. Mi živimo u vremenima smutnje, grijeha, nemorala i razvrata koji su prisutni, kao što vidite, na svakom koraku, što dodatno otežava čovjeku vjerniku pridržavanje za principe Allahove vjere, ne zato što je ***[vjera](https://pitajucene.com/search/vjera/questions/ "Pretraži pitanja o vjeri")*** teška, čak suprotno tome, prakticiranje vjere je veoma lagano, ali okolina i prostori na kojima živimo otežavaju čovjeku prakticiranje vjere. Jedan od problema s kojim se susreću mladi u današnjem vrmenu svakako je automatsko pozivanje u nemoral od strane sredine u kojoj živimo. Jedan veoma plodonosan način da se čovjek zaštiti od svega spomenutog svakako je stupanje u ***[brak](https://pitajucene.com/search/Brak/questions/ "Pretraži pitanja o braku")***. Pa to je u osnovi savjet onoga koji ne govori po hiru svome, jer kazao je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***: “O skupino mladića, ko od vas posjeduje uvjete za brak, neka se ženi, tako će sačuvati svoj pogled i spolni organ, a ko ne posjeduje uvjete za brak, neka posti, to će mu biti štit.’’ (Buharija i Muslim od Abdullaha ibn Mesu’da, r.a.) Ako je Poslanik na ovaj način savjetovao mladiće tog vremena, da taj savjet bude upućen mladićima današnjice mnogo je preče.


Rezime: Moj savjet vam je da što prije stupite u brak, što ni u kom slučaju ne isključuje nastavak studija. Na taj način ćete se ujedno sačuvati i predbračnih veza tzv. ašikovanja, koje sa sobom nosi izuzetno mnogo šerijatskih prekršaja.  

Allah najbolje zna!


Odgovorio: ***[Pezić Elvedin](https://pitajucene.com/search/Pezi%C4%87+Elvedin/answers/ "Pretražite odgovore od mr. Pezić Elvedin")***


